1986 és 1989 között 11 alkalommal szerepelt az argentin válogatottban. Részt vett az 1989-es Copa Américan, illetve tagja volt az 1986-os világbajnokságon győztes csapat keretének is. Az angolok elleni negyeddöntőben ő volt az utolsó játékos, aki hozzáért a labdához, mielőtt Diego Maradona belekezdett a legendás 60 méteres szólójába, melyből később gólt szerzett. A találatot az évszázad góljának választották.